CELEX: 62014CA0175
Language: sk
Date: 2015-03-05 00:00:00
Title: Vec C-175/14: Rozsudok Súdneho dvora (šiesta komora) z 5. marca 2015 (návrh na začatie prejudiciálneho konania, ktorý podal Verwaltungsgerichtshof – Rakúsko) – Ralph Prankl (Návrh na začatie prejudiciálneho konania — Dane — Smernica 92/12/EHS — Všeobecný režim výrobkov podliehajúcich spotrebnej dani — Zdanenie pašovaného tovaru — Tovar uvedený do daňového voľného obehu v jednom členskom štáte a prepravený do iného členského štátu — Určenie príslušného členského štátu — Právomoc tranzitného členského štátu zdaniť uvedený tovar)

27.4.2015   
            
            
               SK
            
            
               Úradný vestník Európskej únie
            
            
               C 138/21
            
         Rozsudok Súdneho dvora (šiesta komora) z 5. marca 2015 (návrh na začatie prejudiciálneho konania, ktorý podal Verwaltungsgerichtshof – Rakúsko) – Ralph Prankl
   (Vec C-175/14) (1)
   
   ((Návrh na začatie prejudiciálneho konania - Dane - Smernica 92/12/EHS - Všeobecný režim výrobkov podliehajúcich spotrebnej dani - Zdanenie pašovaného tovaru - Tovar uvedený do daňového voľného obehu v jednom členskom štáte a prepravený do iného členského štátu - Určenie príslušného členského štátu - Právomoc tranzitného členského štátu zdaniť uvedený tovar))
   (2015/C 138/27)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichtshof
   
      Účastník konania pred vnútroštátnym súdom
   
   Ralph Prankl
   
      Výrok rozsudku
   
   Článok 7 ods. 1 a 2, a článok 9 ods. 1 smernice Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov, zmenenej a doplnenej smernicou Rady 92/108/EHS zo 14. decembra 1992, sa majú vykladať v tom zmysle, že v prípade, ak tovar podliehajúci spotrebnej dani bol tajne dovezený na územie jedného členského štátu a bez použitia sprievodného dokumentu vyžadovaného v článku 7 ods. 4 uvedenej smernice bol prepravený do iného členského štátu, na území ktorého bol tento tovar odhalený kompetentnými orgánmi, tranzitné členské štáty už nie sú oprávnené vyrubiť spotrebnú daň vodičovi nákladného vozidla, ktorý uvedenú prepravu uskutočnil, z dôvodu, že uvedený tovar držal na komerčné účely na ich území.
   
      (1)  Ú. v. EÚ C 235, 21.7.2014.